2018.gada \_\_. \_\_\_ Rīkojums Nr. \_\_

Rīgā (Prot. Nr. \_\_ \_\_. §)

**Par valstij dividendēs izmaksājamo valsts sabiedrības ar ierobežotu atbildību “Bērnu psihoneiroloģiskā slimnīca “Ainaži””, valsts sabiedrības ar ierobežotu atbildību “Aknīstes psihoneiroloģiskā slimnīca”, valsts sabiedrības ar ierobežotu atbildību “Daugavpils psihoneiroloģiskā slimnīca”, valsts sabiedrības ar ierobežotu atbildību “Slimnīca “Ģintermuiža””, valsts sabiedrības ar ierobežotu atbildību “Piejūras slimnīca”, valsts sabiedrības ar ierobežotu atbildību “Strenču psihoneiroloģiskā slimnīca” un valsts sabiedrības ar ierobežotu atbildību “Nacionālais rehabilitācijas centrs “Vaivari”” 2017.gada peļņas daļu**

1. Saskaņā ar Ministru kabineta 2015.gada 22.decembra noteikumu Nr.806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” 15.punktu noteikt, ka:

1.1. valsts sabiedrībai ar ierobežotu atbildību “Bērnu psihoneiroloģiskā slimnīca “Ainaži”” (vienotais reģistrācijas Nr.44103017181) nav jāmaksā dividendes (2 654,40 *euro*) no tīrās peļņas par 2017.gadu;

1.2. valsts sabiedrībai ar ierobežotu atbildību “Aknīstes psihoneiroloģiskā slimnīca” (vienotais reģistrācijas Nr.40003453643) nav jāmaksā dividendes (414,40 *euro*) no tīrās peļņas par 2017.gadu;

1.3. valsts sabiedrībai ar ierobežotu atbildību “Daugavpils psihoneiroloģiskā slimnīca” (vienotais reģistrācijas Nr. 50003407881) nav jāmaksā dividendes (2 796,00 *euro*) no tīrās peļņas par 2017.gadu;

1.4. valsts sabiedrībai ar ierobežotu atbildību “Slimnīca “Ģintermuiža”” (vienotais reģistrācijas Nr.40003407396) nav jāmaksā dividendes   
(5 780,00 *euro*) no tīrās peļņas par 2017.gadu;

1.5. valsts sabiedrībai ar ierobežotu atbildību “Piejūras slimnīca” (vienotais reģistrācijas Nr.40003343729) nav jāmaksā dividendes   
(3 532,00 *euro*) no tīrās peļņas par 2017.gadu;

1.6. valsts sabiedrībai ar ierobežotu atbildību “Strenču psihoneiroloģiskā slimnīca” (vienotais reģistrācijas Nr.50003408181) nav jāmaksā dividendes   
(12 939,20 *euro*) no tīrās peļņas par 2017.gadu;

1.7. valsts sabiedrībai ar ierobežotu atbildību “Nacionālais rehabilitācijas centrs “Vaivari”” (vienotais reģistrācijas Nr. 40003273900) nav jāmaksā dividendes (4 838,40 *euro*) no tīrās peļņas par 2017.gadu.

2. Veselības ministrijai kā kapitāla daļu turētājai nodrošināt, ka šā rīkojuma 1. punktā minēto valsts sabiedrību ar ierobežotu atbildību 2017. gadā gūtā tīrā peļņa tiek novirzīta valsts apmaksāto veselības aprūpes pakalpojumu kvalitātes un pieejamības uzlabošanai, tai skaitā:

2.1. valsts sabiedrības ar ierobežotu atbildību “Bērnu psihoneiroloģiskā slimnīca “Ainaži”” slimnīcas aktu zāles grīdas un ēkas jumta dzegas apšuvuma atjaunošanai, lai nodrošinātu infrastruktūras uzlabošanu un uzturēšanu;

2.2. valsts sabiedrības ar ierobežotu atbildību “Aknīstes psihoneiroloģiskā slimnīca” plānotajai kapitālsabiedrības 1.ārstnieciskā korpusa evakuācijas ceļu ugunsdrošu durvju uzstādīšanai un telpu pārplānošanai, lai nodrošinātu Būvniecības valsts kontroles biroja prasības un ugunsdrošības normas atbilstoši Ministru kabineta 2016. gada 19. aprīļa noteikumiem Nr.238 “Ugunsdrošības noteikumi”;

2.3. valsts sabiedrības ar ierobežotu atbildību “Daugavpils psihoneiroloģiskā slimnīca” bērnu rehabilitācijas vajadzībām nepieciešamā aprīkojuma iegādei, lai uzlabotu valsts apmaksāto veselības aprūpes pakalpojumu sniegšanu;

2.4. valsts sabiedrības ar ierobežotu atbildību “Slimnīca “Ģintermuiža”” dabasgāzes apkures katla iegādei, lai nodrošinātu nepārtrauktu slimnīcas saimniecisko darbību;

2.5. valsts sabiedrības ar ierobežotu atbildību “Piejūras slimnīca” melnbaltā diagnostiskā monitora iegādei, lai nodrošinātu nepārtrauktu veselības aprūpes pakalpojumu sniegšanu;

2.6. valsts sabiedrības ar ierobežotu atbildību “Strenču psihoneiroloģiskā slimnīca” telpu vides pieejamības prasību nodrošināšanai, atbilstoši Ministru kabineta 2009.gada 20.janvāra noteikumu Nr.60 “Noteikumi par obligātajām prasībām ārstniecības iestādēm un to struktūrvienībām” 3.2.apakšpunktam, pielāgojot sanitāri higiēniskās telpas pacientiem ar īpašām vajadzībām;

2.7. valsts sabiedrības ar ierobežotu atbildību “Nacionālais rehabilitācijas centrs “Vaivari”” bruģa seguma izbūvei, lai nodrošinātu vides pieejamības uzlabošanu pacientiem.

3. Veselības ministrijai līdz 2018.gada 31.decembrim nodrošināt kapitālsabiedrību, kurās Veselības ministrija ir kapitāla daļu turētāja, vidēja termiņa darbības stratēģiju apstiprināšanu, kas paredzētu kapitālsabiedrību pamatdarbībai un ieguldījumiem atbilstošu dividenžu politiku.

Ministru prezidents Māris Kučinskis

Veselības ministre Anda Čakša

Iesniedzējs: Veselības ministre Anda Čakša

Vīza: Valsts sekretārs Aivars Lapiņš